Fredag tager cykelholdet Tinkoff-Saxo på træningslejr i Italien. Nordjyske Michael Valgren, der netop er blevet kåret til årets danske cykelrytter, er med på holdet, som skal cykle vejene omkring vulkanen Etna på Sicilien tynde. Det passer thyboen fint, at han sammen med Alberto Contador og de øvrige cykelstjerner skal forberede sig til sæsonen under sydlige himmelstrøg, hvor han slipper for at skulle cykle i regnvejr. - Wuup wuup. Træningslejr i morgen. Det betyder et farvel til regn og cykelvask hver dag. I morgen, skrev Michael Valgren torsdag på Twitter.

Opsummering:
Den nordjyske cykelrytter Michael Valgren drager fredag på træningslejr i Italien med cykelholdet Tinkoff-Saxo, og det passer ham godt at slippe væk fra regnvejret.